open-index/open-wikipedia-markdown huggingface dataset:
আলভী আহমেদ

**আলভী আহমেদ** একজন বাংলাদেশী পরিচালক, লেখক এবং অনুবাদক। তিনি বাংলাদেশী টেলিভিশন মিডিয়ায় প্রায় ১০০ এর কাছাকাছি ধারাবাহিক নাটক ও স্বল্পদৈর্ঘ্যের নাটক এবং চলচ্চিত্র নির্মাণ করেছেন। তার পরিচালিত চলচ্চিত্র ইউটার্ন ২০১৫ সালে দেশজুড়ে ৮০টির বেশি সিনেমা হলে মুক্তি পায়। তিনি প্রখ্যাত জাপানি কথাসাহিত্যিক হারুকি মুরাকামির কিছু গল্প ও উপন্যাস বাংলায় অনুবাদ করেছেন। এছাড়াও তার মৌলিক উপন্যাস জীবন অপেরা ২০২১ সালে প্রকাশিত হয়।

## শিক্ষা ও ব্যক্তিজীবন
আলভী আহমেদ বরিশাল ক্যাডেট কলেজ থেকে মাধ্যমিক এবং উচ্চ মাধ্যমিক শিক্ষা সম্পন্ন করেন। শিক্ষাজীবনে তিনি আন্তক্যাডেট কলেজ সাহিত্য এবং সাংস্কৃতিক প্রতিযোগিতায় বিতর্কে স্বর্ণপদক লাভ করেন। এছাড়াও বাংলাদেশ টেলিভিশন বিতর্ক প্রতিযোগিতায় শ্রেষ্ঠ বক্তার গৌরব অর্জন করেছিলেন। উচ্চমাধ্যমিক পরীক্ষায় সমগ্র বাংলাদেশের মধ্যে সম্মিলিত মেধা তালিকায় তার স্থান ছিল দ্বিতীয়। ২০০৫ সালে বাংলাদেশ প্রকৌশল এবং প্রযুক্তি বিশ্ববিদ্যালয় থেকে তড়িৎ প্রকৌশলে স্নাতক ডিগ্রী অর্জন করেন।
২০১৬ সালে তিনি জিনাত হোসেনের সাথে বিবাহ বন্ধনে আবদ্ধ হন।

## কর্মজীবন
২০০৫ সালে আলভী আহমেদ টেলিকম অপারেটর গ্রামীণফোনে সিস্টেম ইঞ্জিনিয়ার হিসাবে কর্মজীবন শুরু করেন। পরবর্তীতে তিনি চাকরি ছেড়ে দেন এবং সৃজনশীল পেশায় আত্মনিয়োগ করেন। তার পরিচালিত প্রথম টিভি নাটক *স্টেশন একাত্তর* ২০০৬ সালের ২৬ মার্চ আরটিভিতে প্রচারিত হয়। ২০০৬ সাল থেকে বর্তমান পর্যন্ত তিনি প্রায় ১০০টি ধারাবাহিক নাটক ও স্বল্পদৈর্ঘ্যের নাটক পরিচালনা করেছেন ও একাধিক পুরস্কার অর্জন করেছেন। তার পরিচালিত নাটকগুলো বাংলাদেশী টেলিভিশন মিডিয়াতে দর্শক নন্দিত হয়েছে। নাটক পরিচালনা করার পাশাপাশি তিনি কিছু বিদেশী লেখকের বই বিশেষত জাপানি কথাসাহিত্যিক হারুকি মুরাকামির কিছু বই অনুবাদ করেন।

### চলচ্চিত্র
২০১৫ সালে তার পরিচালিত ঢালিউড চলচ্চিত্র **ইউটার্ন** মুক্তি পায়। চলচ্চিত্রটিতে মিশা সওদাগর, মৌটুসী বিশ্বাস, শহীদুজ্জামান সেলিম, শিপন মিত্র, ইরফান সাজ্জাদ, আইরিন সুলতানা অভিনয় করেছেন। চলচ্চিত্রটি সারা বাংলাদেশে ৮০টিরও বেশি হলে চলচ্চিত্রটি মুক্তি পায়।

### নাটক
তিনি প্রায় ১০০টি ধারাবাহিক ও স্বল্প দৈর্ঘ্যের নাটক পরিচালনা করেছেন। এর মধ্যে উল্লেখযোগ্য হল- *বাতাসে মুক্তির ঘ্রাণ*, শূণ্য থেকে শুরু, *ভ্যাগাবণ্ড*, *দ্য কর্পোরেট*, *২৪৪১১৩৯ (বেলা বোস)*, *নীল বোতাম*, *তহমিনার দিনযাপন*, *প্যারালাল ইমেজ*, *স্বপ্নের মত দিন* ইত্যাদি।
### অনুবাদকৃত বই
* নরওয়েজিয়ান উড

## পুরস্কার ও মনোনয়ন

## চিত্রশালা

File:Alvi ahmed1.jpg|পরিচালক আলভী আহমেদ
File:A bangladeshi film director.jpg|চলচ্চিত্র সেটে আলভী আহমেদ


## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:বাংলাদেশী প্রকৌশলী
বিষয়শ্রেণী:বাংলাদেশী পরিচালক
বিষয়শ্রেণী:বাংলাদেশী নাট্যকার
বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী অনুবাদক
বিষয়শ্রেণী:বরিশাল ক্যাডেট কলেজের প্রাক্তন শিক্ষার্থী
বিষয়শ্রেণী:গোপালগঞ্জ জেলার ব্যক্তি
শাহপরাণ থানা

**শাহপরাণ** বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন।

## আয়তন
শাহপরাণ থানার মোট আয়তন ৬৩.৫৬ বর্গ কিলোমিটার।

## প্রতিষ্ঠাকাল
২০১১ সালের ১২ আগস্ট শাহপরাণ থানা গঠিত হয়।

## অবস্থান ও সীমানা
সিলেট সিটি কর্পোরেশনের পূর্বাংশে শাহপরাণ থানার অবস্থান। এর পশ্চিমে কোতোয়ালী থানা, দক্ষিণে দক্ষিণ সুরমা থানা ও গোলাপগঞ্জ উপজেলা, পূর্বে গোলাপগঞ্জ উপজেলা ও জৈন্তাপুর উপজেলা এবং উত্তরে বিমানবন্দর থানা অবস্থিত।

## প্রশাসনিক এলাকা
শাহপরাণ থানার আওতাধীন সিলেট সিটি কর্পোরেশনের এলাকাসমূহ হল:
* ২৪ নং ওয়ার্ড 
* ৩১ নং ওয়ার্ড 
* ৩২ নং ওয়ার্ড 
* ৩৩ নং ওয়ার্ড 
* ৩৪ নং ওয়ার্ড 
* ৩৫ নং ওয়ার্ড 
* ৩৬ নং ওয়ার্ড 

## আরও দেখুন
* সিলেট সিটি কর্পোরেশন
* সিলেট সদর উপজেলা
* সিলেট জেলা

## তথ্যসূত্র

## বহিঃসংযোগ
* 

বিষয়শ্রেণী:সিলেট সিটি কর্পোরেশনের থানা
দক্ষিণ সুরমা থানা

**দক্ষিণ সুরমা** বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন।

## আয়তন
দক্ষিণ সুরমা থানার মোট আয়তন ৭৮.৮২ বর্গ কিলোমিটার।

## প্রতিষ্ঠাকাল
২০০০ সালে দক্ষিণ সুরমা থানা গঠিত হয়।

## অবস্থান ও সীমানা
সিলেট সিটি কর্পোরেশনের দক্ষিণাংশে সুরমা নদীর দক্ষিণ পাড়ে দক্ষিণ সুরমা থানার অবস্থান। এর উত্তরে জালালাবাদ থানা, কোতোয়ালী থানা ও শাহপরাণ থানা; পূর্বে গোলাপগঞ্জ উপজেলা ও মোগলাবাজার থানা; দক্ষিণে মোগলাবাজার থানা এবং পশ্চিমে বিশ্বনাথ উপজেলা অবস্থিত।

## প্রশাসনিক এলাকা
দক্ষিণ সুরমা থানার আওতাধীন সিলেট সিটি কর্পোরেশনের এলাকাসমূহ হল:
* ২৫নং ওয়ার্ড
* ২৬নং ওয়ার্ড
* ২৮নং ওয়ার্ড
* ২৯নং ওয়ার্ড
* ৩০নং ওয়ার্ড
* ১নং মোল্লারগাঁও ইউনিয়ন
* ২নং কামাল বাজার ইউনিয়ন
* ৩নং তেতলী ইউনিয়ন
* ৪নং সিলাম ইউনিয়ন

## উল্লেখযোগ্য ব্যক্তিত্ব
* দিলওয়ার-গণমানুষের কবি

## আরও দেখুন
* সিলেট সিটি কর্পোরেশন
* সিলেট সদর উপজেলা
* দক্ষিণ সুরমা উপজেলা
* সিলেট জেলা

## তথ্যসূত্র

## বহিঃসংযোগ
* 

বিষয়শ্রেণী:সিলেট সিটি কর্পোরেশনের থানা
স্কোন্টো স্টেডিয়াম

**স্কোন্টো স্টেডিয়াম** (, রোমানিকরণঃ স্কোন্টো স্টাডিয়নস) ২০০০ সালে নির্মিত ফুটবল স্টেডিয়াম। স্টেডিয়ামটি লাটভিয়ার রাজধানী রিগার প্রাণকেন্দ্রে হাঞ্জাস আইয়েলা সড়কে অবস্থিত। ২০০০ সালের ২৮ জুন, স্বাগতিক স্কোন্টো ফুটবল ক্লাব ও এফকে টরপেডো'র মধ্যকার ম্যাচের মাধ্যমে এই স্টেডিয়ামের উদ্বোধন করা হয়।  ৮,০৮৭ দর্শক ধারণক্ষমতা সম্পন্ন স্থাপনাটি লাটভিয়ার বৃহত্তম ফুটবল স্টেডিয়াম এবং দ্বিতীয় বৃহত্তম ক্রীড়া স্থাপনা। এটি স্কোন্টো ও রিগা ফুটবল ক্লাব এবং লাটভিয়ার জাতীয় ফুটবল দলের স্বাগতিক মাঠ।

## কাঠামো
স্টেডিয়ামের ফুটবল মাঠের দক্ষিণ-পূর্ব দিক ছাড়া বাকি তিন দিকে ছাউনিযুক্ত দর্শক বসার আসনব্যবস্থা আছে। ৮,০৮৭ দর্শক আসন ছাড়াও ৭৯ জন সাংবাদিক বসার সংবাদ কক্ষ ও ১২০ জন দর্শক বসার বিশেষ সুবিধাপ্রাপ্ত কক্ষ আছে। কৃত্রিম ঘাসযুক্ত মাঠের 'ইনডোর' কমপ্লেক্স 'অলিম্পিক স্কোন্টো হল' এই স্টেডিয়ামের মূল কমপ্লেক্সের অন্তর্গত।

## ব্যবহার
স্টেডিয়ামটি মূলত ফুটবল খেলা আয়োজনের জন্য সবচেয়ে বেশি ব্যবহার করা হয়। এছাড়াও এখানে সঙ্গীত কনসার্ট, জাতীয় সঙ্গীত ও নৃত্য উৎসবের আয়োজন হয়েছে। ২০০০ সালে নির্মাণের পর হতে স্টেডিয়ামটি লাটভিয়ার ঘরোয়া লীগের প্রথম স্তর *লাটভিয়ান হাইয়ার লিগ - ভিরস্লিগায়* খেলা স্কোন্টো ফুটবল ক্লাব, লাটভিয়ার জাতীয় ফুটবল দল এবং লাটভিয়ার অনূর্ধ্ব-২১ দলের স্বাগতিক মাঠ হিসেবে ব্যবহৃত হচ্ছে। ২০০৯ সালে ফুটবল ক্লাব *এফকে ভেন্টস্পিলস*  নিজেদের স্টেডিয়ামে কারিগরি জটিলতার কারণে উয়েফা ইউরোপা লীগের একটি ম্যাচ এই স্টেডিয়ামে খেলে।

২০০৩ সালে স্টেডিয়ামটিতে লাটভিয়ান সঙ্গীত ও নৃত্য উৎসবের আয়োজন করা হয়। ২০০৮ সালে এখানে এরোস্মিথ ও মেটালিকা ব্যান্ডের কনসার্ট অনুষ্ঠিত হয়েছে। এছাড়াও এই স্টেডিয়ামে স্নুপডগ, ম্যাসিভ এটাক, ডেপেচে মুড, এলটন জন ও একন সঙ্গীত পরিবেশন করেছেন।

## দর্শক উপস্থিতি
২০০৮ সালে আয়োজিত এরোস্মিথ ও মেটালিকা ব্যান্ডের কনসার্ট দুইটি যথাক্রমে ৩২,০০০ ও ৩৩,০০০ দর্শক উপভোগ করে; যা স্টেডিয়ামটিতে সর্বোচ্চ উপস্থিতির রেকর্ড। ২০০৩ সালে অনুষ্ঠিত স্বাগতিক লাটভিয়া ও তুরস্কের মধ্যে হওয়া*উয়েফা ইউরো ২০০৪* -এর বাছাইপর্বের ম্যাচে ৯,০০০ দর্শক হয়েছিল, এটি এই স্টেডিয়ামে অনুষ্ঠিত যেকোন ফুটবল ম্যাচে সর্বোচ্চ দর্শক উপস্থিতির রেকর্ড।
## চিত্রশালা



চিত্র:Centrs, Centra rajons, Rīga, Latvia - panoramio (218).jpg|ছাউনীযুক্ত দর্শক আসন
চিত্র:Riga Skonto Stadium.jpg|তুষারাবৃত অবস্থায়
চিত্র:Skonto-stadion-winter.JPG|তুষারাবৃত অবস্থায় ২
চিত্র:Skonto 2019.jpg|দক্ষিণ-পূর্বের গ্যালারী বিহীন অংশ



## তথ্যসূত্র

## বহিঃসংযোগ
* টুইটারে স্কোন্টো স্টেডিয়াম
* ফেসবুকে স্কোন্টো স্টেডিয়াম

বিষয়শ্রেণী:২০০০-এ প্রতিষ্ঠিত
বিষয়শ্রেণী:স্টেডিয়াম
বিষয়শ্রেণী:লাটভিয়ার স্টেডিয়াম
বিষয়শ্রেণী:জাতীয় স্টেডিয়াম
স্থির তরঙ্গ

পদার্থবিজ্ঞানে **স্থির তরঙ্গ**, **স্থানু তরঙ্গ** বা কদাচিৎ **দণ্ডায়মান তরঙ্গ** বলতে এমন একটি তরঙ্গকে বোঝায় যেটি সময়ের সাপেক্ষে দোলিত হয় কিন্তু যার শীর্ষ বিস্তারের পার্শ্বচিত্রটি (peak amplitude profile) স্থান পরিবর্তন করে না। তরঙ্গের দোলনগুলির  শীর্ষ বিস্তারগুলি স্থানের যেকোনও বিন্দুতে সময়ের সাথে অপরিবর্তনশীল থাকে এবং তরঙ্গের ব্যাপ্তি জুড়ে এর বিভিন্ন বিন্দুতে দোলনগুলি একই দশায় বিরাজ করে। যেসমস্ত অবস্থানে তরঙ্গের বিস্তারের পরম মান ন্যূনতম বা সর্বনিম্ন হয়, সেগুলিকে নিস্পন্দ বিন্দু বা গ্রন্থি বলে। এর বিপরীতে যেসব অবস্থানে তরঙ্গের বিস্তারের পরম মান সর্বোচ্চ হয়, সেগুলিকে প্রতিনিস্পন্দ বিন্দু বা প্রতিগ্রন্থি বলে।

স্থির তরঙ্গগুলি প্রথমে ১৮৩১ সালে বিজ্ঞানী মাইকেল ফ্যারাডের চোখে পড়েছিল। তিনি একটি স্পন্দনশীল পাত্রের মধ্যে রক্ষিত একটি তরল পদার্থের পৃষ্ঠতলে এই স্থির তরঙ্গগুলি পর্যবেক্ষণ করেন। ১৮৬০ সালের দিকে জার্মান বিজ্ঞানী ফ্রান্‌ৎস মেলডে () জার্মান ভাষাতে এগুলির নামকরণ করেন "ষ্টেএন্ডে ভেলে" (Stehende Welle) বা "ষ্টেভেলে" (Stehwelle) যার অর্থ দাঁড়ায় "দণ্ডায়মান বা স্থির তরঙ্গ"। মেলডে কম্পনশীল তারের মাধ্যমে সম্পাদিত তাঁর সুপরিচিত পরীক্ষাটিতে স্থির তরঙ্গের ঘটনাটি প্রদর্শন করেন।

তরঙ্গ মাধ্যম যদি তরঙ্গের বিপরীত অভিমুখে স্থান পরিবর্তন করে, তাহলে স্থির তরঙ্গের ঘটনাটি ঘটতে পারে। আবার স্থিতিশীল মাধ্যমেও দুইটি বিপরীত অভিমুখী তরঙ্গের মধ্যে ব্যতিচারের কারণে স্থির তরঙ্গের সৃষ্টি হতে পারে। স্থির তরঙ্গের সবচেয়ে সাধারণ কারণ হল অনুনাদ নামক ঘটনাটি; এক্ষেত্রে একটি অনুনাদকের অভ্যন্তরে তরঙ্গগুলি সামনে-পিছনে প্রতিফলিত হবার সময় তাদের মধ্যে যে ব্যতিচার হয়, সেটির কম্পাঙ্ক অনুনাদকের অনুনাদী কম্পাঙ্কের সমান হলে স্থির তরঙ্গের সৃষ্টি হয়।

যদি সমান বিস্তারবিশিষ্ট তরঙ্গসমূহ একে অপরের বিপরীত অভিমুখে ভ্রমণ করে, সেক্ষেত্রে গড়ে শক্তির নীট বিস্তারণ শূন্য হয়।

## তথ্যসূত্র

## আরও দেখুন
* স্থির জলতরঙ্গ (ক্লাপোতি তরঙ্গ)

বিষয়শ্রেণী:তরঙ্গ বলবিজ্ঞান
২০নং ওয়ার্ড, সিলেট সিটি কর্পোরেশন

**২০নং ওয়ার্ড** বাংলাদেশের সিলেট সিটি কর্পোরেশনের আওতাধীন একটি ওয়ার্ড।

## আয়তন
সিলেট সিটি কর্পোরেশনের ২০নং ওয়ার্ডের আয়তন ০.৯২ বর্গ কিলোমিটার।

## জনসংখ্যা
২০১১ সালের আদমশুমারি অনুযায়ী ২০নং ওয়ার্ডের জনসংখ্যা ১৫,৮৪০ জন। এর মধ্যে পুরুষ ৭,৯৪৩ জন এবং মহিলা ৭,৮৯৭ জন। মোট পরিবার ৩,২৯৯টি।

## অবস্থান ও সীমানা

## প্রশাসনিক কাঠামো
সিলেট সিটি কর্পোরেশনের আওতাধীন ২০নং ওয়ার্ডের প্রশাসনিক কার্যক্রম শাহপরাণ থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।

## শিক্ষা
২০১১ সালের আদমশুমারি অনুযায়ী ২০নং ওয়ার্ডের উপজেলার সাক্ষরতার হার ৭৪.৪%।

## আরও দেখুন
* শাহপরাণ থানা
* সিলেট সিটি কর্পোরেশন
* সিলেট জেলা

## তথ্যসূত্র

## বহিঃসংযোগ

বিষয়শ্রেণী:সিলেট সিটি কর্পোরেশনের ওয়ার্ড
আচোমে ভাষা

আচোমে বা খোদোমনি বা *লরেস্তানি* দক্ষিণের জনগণের ভাষা হ'ল ফার্স প্রদেশ এবং করমান প্রদেশ, সমগ্র হর্মোজগান প্রদেশ এবং পূর্ব অংশ বুশেহর প্রদেশ;
এটি পার্শ্ববর্তী দেশগুলির পারস্য উপসাগর অ-আরবদের ভাষাও; এটি প্রাচীন ফারসি এবং লরির বোন ভাষা এবং এর নিজস্ব ব্যাকরণ রয়েছে; এটি এখনও পাহলভী পারস্যের সাথে নিবিড়ভাবে সম্পর্কিত।

## তথ্যসূত্র

বিষয়শ্রেণী:ইরানীয় ভাষাসমূহ
বিষয়শ্রেণী:উদ্ধৃতি শৈলী রক্ষণাবেক্ষণ: প্রদর্শন-সম্পাদকগণ
বিষয়শ্রেণী:উৎসবিহীন তথ্যসহ সকল নিবন্ধ
বিষয়শ্রেণী:ইরানের ভাষা
ফরস্টার মুতিজা

**ফরস্টার মুতিজা** (; জন্ম: ২৪ আগস্ট, ১৯৮৫) হারারে এলাকায় জন্মগ্রহণকারী জিম্বাবুয়ীয় আম্পায়ার ও সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিক থেকে শুরু করে ২০১০-এর সূচনালগ্ন পর্যন্ত সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে মনিকাল্যান্ড ও ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে মাঝারিসারিতে ব্যাটিং করতেন তিনি। পাশাপাশি ডানহাতে অফ ব্রেক বোলিংয়ে পারদর্শী ছিলেন।

## প্রথম-শ্রেণীর ক্রিকেট
২০০৪ সাল থেকে ২০১৯ সাল পর্যন্ত ফরস্টার মুতিজা’র প্রথম-শ্রেণীর খেলোয়াড়ী জীবন চলমান ছিল। ফরস্টার মুতিজা জিম্বাবুয়ের স্বল্পসংখ্যক উইকেট-রক্ষক-ব্যাটসম্যানদের অন্যতম ছিলেন। দূর্ভাগ্যজনকভাবে তাকে আন্তর্জাতিক ক্রিকেটে অংশগ্রহণের জন্যে দীর্ঘসময় অপেক্ষার প্রহর গুণতে হয়েছিল।

২০০৬-০৭ ও ২০০৭-০৮ মৌসুমে বেশ সুন্দর ক্রীড়ানৈপুণ্য প্রদর্শন করে লোগান কাপে শতরানের ইনিংস খেলেন। ফলশ্রুতিতে, দল নির্বাচকমণ্ডলীর দৃষ্টি আকর্ষণে সক্ষম হন। ২০০৯-১০ মৌসুমের লোগান কাপেও ভালো খেলেন। ঐ প্রতিযোগিতায় ৬০-এর অধিক গড়ে সহস্র রানের মাইলফলক স্পর্শ করেন। ম্যাশোনাল্যান্ড ঈগলসের পক্ষে খেলোয়াড়ী জীবনের সেরা ১৯০ রান তুলেন। ঐ খেলায় তার দল জয় পেয়েছিল।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, সতেরোটি একদিনের আন্তর্জাতিক ও তিনটিমাত্র টি২০আইয়ে অংশগ্রহণ করেছেন ফরস্টার মুতিজা। ২৬ জানুয়ারি, ২০১২ তারিখে ন্যাপিয়ারে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৭ জানুয়ারি, ২০০৯ তারিখে মোম্বাসায় স্বাগতিক কেনিয়া দলের বিপক্ষে একদিনের আন্তর্জাতিকে অভিষেক ঘটে তার। ২৫ অক্টোবর, ২০১১ তারিখে বুলাওয়েতে সফরকারী নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি।

ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শনের স্বীকৃতিস্বরূপ বাংলাদেশ গমনার্থে তাকে জিম্বাবুয়ে দলের সদস্যরূপে অন্তর্ভুক্ত করা হয়েছিল।  কিন্তু, ঐ সফরের প্রথম একাদশে খেলার সুযোগ পাননি তিনি। অতঃপর, ২৭ জানুয়ারি, ২০০৯ তারিখে কেনিয়ার বিপক্ষে অভিষেক পর্ব সম্পন্ন হয় তার। ঐ সফরে বেশ ভালোমানের খেলা উপহারে সচেষ্ট ছিলেন। এরপর, ফিরতি সিরিজে নাইরোবিতে অনুষ্ঠিত চতুর্থ খেলায় ৬১ রান করেন। হারারেতে উপর্যুপরী ৭৯ ও ৫৫ রান সংগ্রহ করেন।

ডিসেম্বর, ২০১৯ সালে ক্রিকেট খেলা ত্যাগ করে আম্পায়ারিত্বের দিকে ঝুঁকে পড়েন।

## তথ্যসূত্র

## আরও দেখুন
* গ্যারি ব্রেন্ট
* শিঙ্গিরাই মাসাকাদজা
* এক টেস্টের বিস্ময়কারী
* জিম্বাবুয়ীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* জিম্বাবুয়ীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:জিম্বাবুয়ের ক্রিকেট আম্পায়ার
বিষয়শ্রেণী:মনিকাল্যান্ডের ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:হারারে থেকে আগত ক্রিকেটার
বিষয়শ্রেণী:জিম্বাবুয়ের টি২০আই ক্রিকেট আম্পায়ার
বিষয়শ্রেণী:জিম্বাবুয়ের ওডিআই ক্রিকেট আম্পায়ার
বিষয়শ্রেণী:উইকেট-রক্ষক
সাতনা লোকসভা কেন্দ্র

**সাতনা লোকসভা কেন্দ্র**টি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি  অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,৫৮,৩৮১ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের সাতনা জেলায় অবস্থিত বিধানসভা কেন্দ্রগুলি নিয়ে গঠিত।

## ইতিহাস
সাতনা লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি বিন্ধ্যপ্রদেশ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷ 

## বিধানসভা কেন্দ্র গুলি
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।

; চিত্রকূট বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্র। এটি একটি অসংরক্ষিত আসন। এটি সাতনা জেলায় অবস্থিত৷
; রায়গাঁও বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্র৷ এটি সাতনা জেলায় অবস্থিত৷ এটি তফসিলী জাতিদের জন্য সংরক্ষিত আসন৷
; সাতনা বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৩ নং বিধানসভা কেন্দ্র৷ এটি সাতনা জেলায় অবস্থিত৷ এটি একটি অসংরক্ষিত আসন।
; নাগোদ লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৪ নং বিধানসভা কেন্দ্র৷ এটি সাতনা দিল্লি জেলায় অবস্থিত৷ এটি একটি অসংরক্ষিত আসন৷৷
; মৈহার বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্র। এটি একটি অসংরক্ষিত আসন। এটি সাতনা জেলায় অবস্থিত৷
; অমরপাটন বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র৷ এটি সাতনা জেলায় অবস্থিত৷ এটি একটি অসংরক্ষিত আসন৷
; রামপুর-বাঘেলান বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্র৷ এটি সাতনা জেলায় অবস্থিত৷ এটি একটি অসংরক্ষিত আসন।

## তথ্যসূত্র

বিষয়শ্রেণী:মধ্যপ্রদেশের লোকসভা কেন্দ্র
বিষয়শ্রেণী:সাতনা জেলা
সাইক্লোপেডিয়া অফ বিবলিক্যাল, থিওলজিক্যাল অ্যান্ড ইকলেসিয়াস্টিক্যাল লিটারেচার

থাম্ব|iuy7jgymtrt
***সাইক্লোপেডিয়া অফ বিবলিক্যাল, থিওলজিক্যাল অ্যান্ড ইকলেসিয়াস্টিক্যাল লিটারেচার*** (ইংরেজি: *Cyclopædia of Biblical, Theological and Ecclesiastical Literature*) হল দশ খণ্ড ও দু’টি পরিশিষ্ট খণ্ডে বিভক্ত একটি সহায়ক গ্রন্থ। ঊনবিংশ শতাব্দীতে প্রকাশিত এই গ্রন্থমালার লেখক ছিলেন শিক্ষক ও মিনিস্টার জন ম্যাকক্লিন্টক ও ব্যাখ্যামূলক ধর্মতত্ত্বের অধ্যাপক জেমস স্ট্রং। হার্পার অ্যান্ড ব্রাদার্স থেকে বইগুলি প্রকাশিত হয়েছিল।

বিশ্বকোষ হিসেবে লেখকেরা একটি পাণ্ডিত্যপূর্ণ গ্রন্থ রচনায় ব্যাপৃত হয়েছিলেন। কিন্তু বইগুলি অ-বিশেষজ্ঞদের কাছেও সহজবোধ্য হয়। এগুলি ছিল "মিনিস্টার, ছাত্রছাত্রী, সাধারণ পাঠক ও সানডে স্কুল গ্রন্থাগারে ব্যবহারোপযোগী পবিত্র সাহিত্যের একটি সহায়িকা গ্রন্থ। স্বয়ংসম্পূর্ণ রচনা বলে জ্ঞানের এই শাখার তথ্যসূত্র হিসেবে সাধারণ ব্যবহারের জন্য কোনও বইয়ের প্রয়োজন ছিল না।"

এই গ্রন্থমালার দশটি খণ্ডে যে বিষয়গুলি অন্তর্ভুক্ত হয় তার মধ্যে ছিল ব্যক্তিনামের বিবরণ, স্থান, ঘটনা, ধর্মতাত্ত্বিক ধ্যানধারণা, খ্রিস্টীয় চার্চসমূহের ইতিহাস ও বিশিষ্ট ধর্মীয় ব্যক্তিবর্গের জীবনী।

## তথ্যসূত্র

## বহিঃসংযোগ
* Cyclopaedia of Biblical, Theological and Ecclesiastical Literature, 1867–1887, via the Hathi Trust Digital Library.

বিষয়শ্রেণী:১৯ শতাব্দীর বই
বিষয়শ্রেণী:খ্রিস্টীয় বিশ্বকোষ
বিষয়শ্রেণী:স্বত্বমুক্ত সহায়ক গ্রন্থ
বিষয়শ্রেণী:১৯শ শতাব্দীর বই
চেষ্টীয় স্নায়ুকোষ রোগ

**চেষ্টীয় স্নায়ুকোষ রোগসমূহ** (ইংরেজি motor neuron diseases, সংক্ষেপে MNDs) বলতে কতগুলি বিরল স্নায়বিক অবক্ষয়মূলক রোগের বা বিকারের একটি দলকে বোঝায়, যেগুলি কেবলমাত্র দেহের চেষ্টীয় স্নায়ুকোষগুলিকে আক্রমণ করে, যে স্নায়ুকোষগুলি দেহের ঐচ্ছিক পেশীগুলিকে নিয়ন্ত্রণ করে থাকে। এগুলির মধ্যে আছে পেশীক্ষয়মূলক পার্শ্বিক কাঠিন্য রোগ (amyotrophic lateral sclerosis, সংক্ষেপে ALS), ক্রমাবনতিশীল সুষুম্নাশীর্ষ পক্ষাঘাত (progressive bulbar palsy, সংক্ষেপে PBP), ছদ্ম-সুষুম্নাশীর্ষ পক্ষাঘাত (pseudobulbar palsy), ক্রমাবনতিশীল পেশী শীর্ণতা (progressive muscular atrophy, সংক্ষেপে PMA), প্রাথমিক পার্শ্বিক কাঠিন্য রোগ (primary lateral sclerosis, সংক্ষেপে PLS), এবং একাঙ্গিক পেশীক্ষয় (monomelic amyotrophy, সংক্ষেপে MMA)। এছাড়া আরও কিছু বিরলতর প্রকারের রোগ আছে, যেগুলি পেশীক্ষয়মূলক পার্শ্বিক কাঠিন্য রোগের অনুরূপ।

চেষ্টীয় **[[স্নায়ুকোষ]]** রোগগুলিতে শিশু ও প্রাপ্তবয়স্ক উভয়েই আক্রান্ত হতে পারে। যদিও প্রতিটি চেষ্টীয় রোগের পরিণাম ভিন্ন, তবুও সামগ্রিকভাবে সবগুলিই নড়ন-চড়ন ও চলন সংশ্লিষ্ট উপসর্গ (মূলত পেশীর দুর্বলতা) সৃষ্টি করে। আপাতদৃষ্টিতে এই রোগগুলির বেশিরভাগই কোনও অজ্ঞাত কারণে হঠাৎ হয়ে থাকে।, তবে কতগুলি রোগ বংশগত উত্তরাধিকার সূত্রে হয়ে থাকে। উত্তরাধিকার সূত্রে প্রাপ্ত রোগগুলির উপরে গবেষণা করে অনেকগুলি বংশাণু বা জিন আবিষ্কৃত হয়েছে (যেমন *[[SOD1]]* বংশাণু), যেগুলি এই রোগগুলি সৃষ্টি হবার কারণ অনুধাবনে গুরুত্বপূর্ণ বলে মনে করা হয়।

চেষ্টীয় স্নায়ুকোষ রোগগুলির লক্ষণ-উপসর্গগুলি জন্মের সময়েই দেখা যেতে পারে কিংবা এগুলি পরবর্তী জীবনে ধীরে ধীরে প্রকাশ পেতে পারে। বেশিরভাগ রোগেই সময়ের সাথে সাথে রোগীর অবস্থার ক্রমাগত অবনতি হতে থাকে। কিছু কিছু চেষ্টীয় স্নায়ুকোষ রোগ যেমন পেশীক্ষয়মূলক পার্শ্বিক কাঠিন্য রোগে রোগীর সম্ভাব্য আয়ু হ্রাস পায়, তবে অন্য অনেকগুলিতে তা হয় না। বর্তমানে এই রোগগুলির সিংহভাগের জন্যই কোনও অনুমোদিত চিকিৎসা নেই, এবং রোগীদেরকে মূলত উপসর্গভিত্তিক প্রশমনমূলক সেবা প্রদান করা হয়।

## তথ্যসূত্র

বিষয়শ্রেণী:চেষ্টীয় স্নায়ুকোষ রোগ
বিষয়শ্রেণী:বিরল রোগ
বিষয়শ্রেণী:প্রধানত কেন্দ্রীয় স্নায়ুতন্ত্রকে আক্রান্তকারী তন্ত্রীয় শীর্ণতা
তালিকোটা যুদ্ধ

২৩ জানুয়ারী ১৫৬৫ সালে  আলিয়া রাম রায়কে পরাজিত করার জন্য বিজয়নগর সাম্রাজ্য এবং ডেকান সুলতানদের একটি জোটের মধ্যে জলপথে  যুদ্ধ হয়েছিল যা **তালিকোটা যুদ্ধ** নামে পরিচিত। যুদ্ধটি উত্তর কর্ণাটকের একটি শহর তালিকোটিতে হয়েছিল, যেটি বিজাপুর শহর থেকে দক্ষিণ-পূর্বে প্রায় ৮০ কিলোমিটার (৫০ মাইল) দূরে অবস্থিত।

তালিকোটায় বিজয়নগর সাম্রাজ্যের পরাজয় এবং পরবর্তীকালে তাদের রাজধানী বিজয়নগরের ধ্বংস এবং লুটপাটের ফলে আলিয়া রাম রায়ের উত্তরসূরীদের অধীনে রাজ্যের ধীরে ধীরে পতন ও শেষ অবধি পতনই ঘটে।

এই যুদ্ধ ভারতের মধ্য যুগের ইতিহাসে যৌথ পরিকল্পনার একটি উদাহরণ হিসেবে খ্যাত। কিছু হিন্দু রাজাদের সহযোগিতায় দাক্ষিণাত্য সুলতানরা বিজয়নগর দখলের সুযোগ পেয়েছিল। এই যুদ্ধে প্রায় ১ লাখ সৈন্য মারা যায়। এই যুদ্ধে বিজয়নগর সাম্রাজ্যের সম্পূর্ণ পতন ঘটে এবং দাক্ষিণাত্যের শেষ হিন্দু সাম্রাজ্যের অবসান ঘটে।

## যুদ্ধ

বিজয়নগরের উত্তরে মুসলিম সুলতানিরা ঐক্যবদ্ধ হয়ে আলিয়া রাম রায়ের সেনাবাহিনীকে আক্রমণ করেছিল, ২ জানুয়ারী, ১৫৬৫ সালে। তালিকোটার যুদ্ধ নামে যা পরিচিতি লাভ করে।

রাক্কাসাগি ও তাঙ্গাদিগি গ্রামের নিকটে সমভূমিতে সেনাবাহিনীদ্বয়ের সংঘর্ষ হয়। (এটি রাক্কাসাগি-তাঙ্গাদি যুদ্ধ হিসাবেও পরিচিত)

বিজয়নগর সেনাবাহিনী যুদ্ধে জয়লাভ করেছিল, কিন্তু বিজয়নগর সেনাবাহিনীর দু'জন মুসলিম কমান্ডার (গিলানি ভাইয়েরা) পক্ষ ঘুরিয়ে নিয়ে ঐক্যবদ্ধ সুলতানিদের প্রতি তাদের আনুগত্য ফিরিয়ে নিলে জোয়ারের পালা শুরু হয়।

যুদ্ধের ঐ সংকটময় মুহূর্তে, তারা একটি ধ্বংসাত্মক আক্রমণ চালিয়েছিল। হঠাৎ আলিয়া রাম রায় তার বিপরীতে দুটি দলকে দাঁড়াতে দেখলে অবাক হয়ে গিয়েছিলেন। তারা আলিয়া রাম রায়কে বন্দী করে এবং ঘটনাস্থলেই তার শিরশ্ছেদ করে।

## ফলাফল

রাম রায়ের শিরশ্ছেদ করার ঘটনা বিজয়নগর সেনাবাহিনীর মধ্যে বিশ্বস্ত অংশগুলিতেও বিভ্রান্তি ও বিপর্যয় সৃষ্টি করেছিল। সুলতানিদের সেনাবাহিনী হাম্পিতে লুণ্ঠন চালায় এবং ধ্বংসস্তূপে পরিণত করে।

রবার্ট সিওয়েল তাঁর *দ্য ফরগোটেন এমপায়ার* গ্রন্থে এই উপসংহারটি রেখেছেন - "আগুন এবং তরোয়াল দিয়ে, লৌহদন্ড এবং কুঠার দিয়ে তারা ধ্বংসের কাজটি দিনের পর দিন চালিয়েছিল। পৃথিবীর ইতিহাসে কখনও এই ধরনের ধ্বংসাত্মক ঘটনা ঘটেনি এবং এত সুন্দরভাবে একটি শহর তৈরি হয়েছিল- ধনী ও পরিশ্রমী জনগোষ্ঠীর সমৃদ্ধির পূর্ণ প্রাচুর্যে একত্রিত হয়ে কিন্তু  তারপরে বর্বর গণহত্যা ও ভিক্ষাবৃত্তির বিবরণের দৃশ্য, দখল প্রভৃতির ফলে ধ্বংসস্তূপে নেমে আসে।"

হোসেন নিজাম শাহ বিজয়নগর থেকে আহমেদনগরে বিজয়ী হয়ে ফিরে আসেন। যুদ্ধে ব্যাপক রক্তপাত হয়েছিল।হোসেন নিজাম শাহ প্রচুর স্বর্ণ ওরৌপ্য সঙ্গে করে ফিরে আসেন। তবে সে বছরই তিনি মারা যান এবং কেউ কেউ
 তার। পরিণতির কারণ হিসেবে অতিরিক্ত মদ্য পানকে  দায়ী
 করেছিলেন। যদিও তার মৃত্যু নিয়ে দ্বিমত আছে । হোসেন
নিজাম শাহের মৃত্যুর ফলে  স্ত্রী খুঞ্জা হুমায়ুন রাজনীতিতে আসতে বাধ্য হন। তবে দাক্ষিণাত্যে রাজনীতি শুরু করা 
খুবই বিপজ্জনক ছিল। নিজাম শাহের মৃত্যুর ঘটনায় 
তার স্ত্রী খুঞ্জা হুমায়ুনই দোষী হয়েছিলেন।বিভিন্ন ধরনের 
রাজনৈতিক জটিলতায় খুঞ্জাহুমায়ুন রাজসিংহাসনে না বসে নিজের ছেলেকে বসিয়েছিলেন। 

তালিকোটার যুদ্ধের পরে, বিজনগরের রাজ পরিবারটি অন্ধ্রপ্রদেশের অনন্তপুর জেলাতে পেনুকন্ডার কাছে একটি রাজত্ব প্রতিষ্ঠা করেছিল এবং পরে ১৫৯৭ সালে তারা তাদের রাজধানী চন্দ্রগিরিতে স্থানান্তরিত করে এবং ১৬৪৬ সাল অবধি রাজত্ব করে।
## আরও দেখুন
*রায়চুর যুদ্ধ

## তথ্যসূত্র

বিষয়শ্রেণী:কর্ণাটকের ইতিহাস
বিষয়শ্রেণী:অন্ধ্রপ্রদেশের ইতিহাস
বিষয়শ্রেণী:১৫৫৬-এ সশস্ত্র সংঘাত
বিষয়শ্রেণী:ভারতীয় উপমহাদেশে মুসলিম শাসন
বিষয়শ্রেণী:দক্ষিণাত্যের সালতানাত
অবিভক্ত অন্ধ্রপ্রদেশ

**অন্ধ্র প্রদেশ** তথা **অবিভক্ত অন্ধ্র প্রদেশ** হচ্ছে ভারতের একটি প্রাক্তন রাজ্য। একে **সংযুক্ত অন্ধ্রপ্রদেশ** কিংবা **ইউনাইটেড অন্ধ্রপ্রদেশ**ও বলা হয়ে থাকে। ১৯৫৬ সাল থেকে ২০১৪ সাল পর্যন্ত এর অস্তিত্ব বিদ্যমান ছিল। ১৯৫৬ সালে ভারতের রাজ্যগুলো পূনর্বিন্যাসের লক্ষ্যে প্রণীত রাজ্য পুনর্গঠন আইনের মাধ্যমে এই রাজ্য গঠন করা হয়। হায়দ্রাবাদ ছিল এর রাজধানী। ২০১৪ সালের অন্ধ্রপ্রদেশ পুনর্গঠন আইনের মাধ্যমে রাজ্যটি অন্ধ্র প্রদেশ ও তেলেঙ্গানা রাজ্যে বিভক্ত হয়। রাজ্যটি তিনটি স্বতন্ত্র সাংস্কৃতিক অঞ্চল তেলেঙ্গানা, রায়লসিমা এবং উপকূলীয় অন্ধ্র নিয়ে গঠিত ছিল। ব্রিটিশ শাসনামল থেকে শুরু করে ১৯৪৮ সাল পর্যন্ত তেলেঙ্গানা হায়দরাবাদ রাজ্যের অন্তর্ভুক্ত ছিল। এটি ছিল হায়দরাবাদের নিজাম কর্তৃক শাসিত। পরবর্তীতে এটি ভারতীয় হায়দরাবাদে পরিণত হয়। অন্যদিকে রায়লসীমা এবং উপকূলীয় অন্ধ্র ছিল অন্ধ্র রাজ্যের অংশ যা আবার ব্রিটিশ রাজ দ্বারা শাসিত মাদ্রাজ রাজ্যের অংশ ছিল।

## ইতিহাস
থাম্ব|সংযুক্ত অন্ধ্র প্রদেশের মানচিত্র
ভাষাগত পরিচয়ের ভিত্তিতে একটি স্বতন্ত্র রাজ্য অর্জনের প্রচেষ্টা এবং মাদ্রাজ রাজ্যের তেলুগু জনগণের স্বার্থ রক্ষার দাবিতে ১৯৫২ সালে পট্টি শ্রীরামুলু অনশন করে মৃত্যুবরণ করেন। ১৯৪৯ সালে মাদ্রাজ বিবাদের বিষয়ে পরিণত হওয়ায়, জেভিপি কমিটির একটি প্রতিবেদনে বলা হয়: "অন্ধ্ররা মাদ্রাজ (বর্তমানে চেন্নাই) শহরটির উপর দাবী ছেড়ে দিলে অন্ধ্র প্রদেশ গঠিত হতে পারে"। পট্টি শ্রীরামুলুর মৃত্যুর পর ১৯৫৩ সালের ১ অক্টোবর মাদ্রাজ রাজ্যের তেলুগু-ভাষী অঞ্চলগুলো আলাদা করে কর্নুলকে নবগঠিত রাজ্যের রাজধানী হিসাবে অন্ধ্র রাজ্য গঠন করা হয়।  *জেন্টেলম্যানস অ্যাগ্রিমেন্টের* ভিত্তিতে ১৯৫৬ সালের ১ নভেম্বরে রাজ্য পুনর্গঠন আইনের মাধ্যমে অন্ধ্র রাজ্যের সাথে তৎকালীন হায়দরাবাদ রাজ্যের তেলুগু-ভাষী অঞ্চলগুলো ( হায়দরাবাদের বেশিরভাগ অংশ) সংযুক্ত করে অন্ধ্র প্রদেশ বা **অবিভক্ত অন্ধ্র প্রদেশ** গঠন করা হয়।  হায়দরাবাদকে নতুন রাজ্যের রাজধানী ঘোষণা করা হয়। অন্যদিকে হায়দরাবাদ রাজ্যের মারাঠি-ভাষী অঞ্চলগুলো বোম্বে রাজ্যে এবং কন্নড়-ভাষী অঞ্চলগুলোকে মহীশূর রাজ্যের সাথে একীভূত করা হয়। পরবর্তীকালে এর নামকরণ করা হয় কর্ণাটক। 

২০১৪ সালের ফেব্রুয়ারিতে অবিভক্ত অন্ধ্র প্রদেশের দশটি জেলা নিয়ে তেলেঙ্গানা রাজ্য গঠনের লক্ষ্যে ভারতের সংসদ কর্তৃক অন্ধ্রপ্রদেশ পুনর্গঠন আইন, ২০১৪ বিল পাস হয়। তেলেঙ্গানা রাজ্যের অভ্যন্তরে অবস্থিত হওয়ায় আইন অনুযায়ী অবিভক্ত অন্ধ্র প্রদেশের রাজধানী হায়দরাবাদ পরবর্তী দশ বছর দুই রাজ্যের যৌথ রাজধানী হিসাবে থাকবে।  ভারতের রাষ্ট্রপতির অনুমোদনের পর ২ জুন ২০১৪ তারিখে আনুষ্ঠানিক ভাবে তেলেঙ্গানা রাজ্য গঠিত হয়।  তবে সুপ্রিম কোর্টের সাংবিধানিক বেঞ্চে ২০১৪ সালের এপ্রিল থেকে অন্ধ্রপ্রদেশ পুনর্গঠন আইন, ২০১৪-এর বৈধতা নিয়ে প্রশ্ন করা পিটিশন সংখ্যা দীর্ঘ দিন ধরে মুলতুবি রয়েছে। 

## তথ্যসূত্র

বিষয়শ্রেণী:তেলঙ্গানার ইতিহাস
বিষয়শ্রেণী:১৯৫৬-এ প্রতিষ্ঠিত রাষ্ট্র ও অঞ্চল
বিষয়শ্রেণী:২০১৪-এ বিলুপ্ত রাষ্ট্র ও অঞ্চল
বিষয়শ্রেণী:ভারতের প্রাক্তন রাজ্য ও কেন্দ্রশাসিত অঞ্চল
বিষয়শ্রেণী:অন্ধ্রপ্রদেশের ইতিহাস
বিষয়শ্রেণী:অন্ধ্রপ্রদেশ
বিষয়শ্রেণী:১৯৫৬-এ ভারত
সুইজারল্যান্ডের ইতিহাস

**সুইজারল্যান্ডের ইতিহাস** ১৮৪৮ সালে সুইস কনফেডারেশন প্রতিষ্ঠার পর থেকে সুইজারল্যান্ডের ঘটনাবলি বিবৃত করে। ১৮৪৮ সাল থেকে সুইস কনফেডারেশন সায়ত্ত্বশাসিত ক্যান্টনের ফেডারেল প্রজাতন্ত্র ছিল, এর মধ্যে কিছু কনফেডারেসি ৭০০ বছরের অধিক পুরনো ছিল। ফলে এটি এখনো বিদ্যমান বিশ্বের প্রাচীনতম কনফেডারেসির একটি।

এই অঞ্চলের প্রারম্ভিক ইতিহাস আলপাইন সংস্কৃতির সাথে সম্পর্কিত। হেলভেট্টি জাতি সুইজারল্যান্ডে বসবাস করত। দেশটি খ্রিষ্টপূর্ব ১ম সহস্রাব্দে রোমান শাসনের অধীনে আসে। ধ্রুপদী সভ্যতার শেষভাগে গ্যালো সংস্কৃতি জার্মান প্রভাবে প্রভাবিত হয় এবং সুইজারল্যান্ডের পূর্ব অংশ আলেমানিক ভূখণ্ডের অংশ হয়। ৬ষ্ঠ শতাব্দীতে সুইজারল্যান্ড এলাকাটি ফ্রানকিস সাম্রাজ্যের সাথে যুক্ত হয়। মধ্যযুগের মধ্যবর্তী সময়ে পূর্ব অংশটি পবিত্র রোমান সাম্রাজ্যের সোয়াবিয়া ডিউকশাসিত এলাকা এবং পশ্চিম অংশটি বুরগুন্ডির অংশ হয়।

## প্রারম্ভিক ইতিহাস
### প্রাক-ইতিহাস
প্রত্নতাত্ত্বিক নিদর্শন থেকে প্রমাণ পাওয়া যায় যে ১৫০,০০০ বছর পূর্বে মধ্য পুরা প্রস্তর যুগে শিকার-সংগ্রহকারীরা আল্পস পর্বতের উত্তরের নিম্নভূমিতে বসবাস করত। নব্য প্রস্তর যুগে এই এলাকাটি গণবসতিপূর্ণ হয়ে ওঠে। আনুমানিক খ্রিষ্টপূর্ব ৩৮০০ অব্দের ব্রোঞ্জ যুগের পাইল বসবাসকারীদের অবশিষ্টাংশ অনেক হ্রদ এলাকায় পাওয়া যায়। খ্রিষ্টপূর্ব ১৫০০ অব্দের দিকে কেল্টীয় আদিবাসীরা এই এলাকায় বসবাস করত। রেটীয় জাতি পূর্ব অঞ্চলে এবং হেলভেট্টি জাতি পশ্চিম অঞ্চলে বাস করত।

২০১৭ সালের মার্চ মাসে আউসের্সিলে কার্ন স্কুল কমপ্লেক্সের জন্য নির্মাণ প্রকল্পের খোদাই কাজের সময়ে একটি গাছের ট্রাঙ্ক থেকে আনুমানিক খ্রিষ্টপূর্ব ২০০ অব্দের একজন মহিলার মরদেহ উদ্ধার করা হয়। প্রত্নতত্ত্ববিদগণ জানান যে মৃত্যুকালে তার বয়স ছিল আনুমানিক ৪০ বছর এবং জীবিত অবস্থায় শারীরিক পরিশ্রম করতেন। মহিলাটির সাথে ভেড়ার চামড়ার কোট, বেল্টের চেইন, পশমের পোশাক, একটি ওড়না, একটি দোদুল্যমান কাচ ও হলদে পাথরের তসবিহ আবিষ্কৃত হয়।

### মধ্যযুগ
ক্যারোলিঞ্জীয় রাজাদের অধীনে সামন্তবাদ বিকশিত হয় এবং রাজতন্ত্র ও বিশপদের রাজত্ব শাসন ব্যবস্থা পরিচালনা করত। ৮৪৩ সালে বুরগুন্ডি ও লোথারিঞ্জিয়ার মধ্যে এবং আলেমানিয়া ও জার্মান লুইসের পূর্ব রাজ্যের মধ্যে ভেরডুন চুক্তি স্বাক্ষরিত হয়।

১০ম শতাব্দীতে ক্যারোলিঞ্জীয়দের প্রভাব হ্রাস পায় এবং ম্যাগিয়াররা ৯১৭ সালে বাসেল ও ৯২৬ সালে সেন্ট গ্যালেন ধ্বংস করে।

## আধুনিক সুইজারল্যান্ড
### শিল্পায়ন
গৃহযুদ্ধের ফলে সুইজারল্যান্ডে ১৮৪৮ সালে ফেডারেল সংবিধান গ্রহণ করে। ১৮৭৪ সালে এতে ব্যাপক সংশোধন আনা হয় এবং প্রতিরক্ষা, বাণিজ্য, ও আইনি বিষয়ে ফেডারেল সরকারে উপর ও অন্যান্য সকল ক্ষেত্রে ক্যান্টোনাল সরকারের উপর দায়ভার ন্যস্ত করা হয়। তখন থেকে ২০শ শতাব্দীর অধিকাংশ সময়ে সুইস ইতিহাসে ধারাবাহিকভাবে রাজনৈতিক, অর্থনৈতিক ও সামাজিক প্রবৃদ্ধি এসেছে।

সুইজারল্যান্ড মূলত গ্রামীণ এলাকা হলেও ১৯শ শতাব্দীর শেষভাগে শহরগুলোতে শিল্প বিপ্লব পূর্ণতা লাভ করে, বিশেষ করে টেক্সটাইল শিল্পে। উদাহরণস্বরূপ, বাসেলে রেশমসহ টেক্সটাইল ছিল অন্যতম প্রধান শিল্প। ১৮৮৮ সালে নারীরা ৪৪% পারিশ্রমিক গ্রহীতা ছিল। অর্ধেকের কাছাকাছি নারী টেক্সটাইল মিলে কাজ করতেন, অন্যদিকে গৃহপরিচারিকা ছিল দ্বিতীয় সর্বোচ্চ কর্মের শাখা। ১৮৯০ থেকে ১৯১০ সালের মধ্যে নারী শ্রমিকের সংখ্যা ১৯৬০-এর দশকের শেষভাগ থেকে ১৯৭০-এর দশকের চেয়ে বেশি ছিল।

## আরও দেখুন
* সুইজারল্যান্ডের ঐতিহাসিক চিত্র
* সুইজারল্যান্ডের রাজনীতি

## তথ্যসূত্র
তানোলি উপজাতি

**Tanoli** ( হিন্দকো, /     , تناলি; Hindustani       ) একটি উপজাতি যারা পাকিস্তানের খাইবার পাখতুনখোয়ার হাজরা অঞ্চলে বাস করে।  তারা লাসান নবাব ইউনিয়ন পরিষদের সংখ্যাগরিষ্ঠ জনগোষ্ঠী।  তনোলি উপজাতি নিজেদেরকে গজনি অঞ্চল থেকে আগত পশতুন বা বার্লাস তুর্ক হিসাবে বর্ণনা করে।  তানোলি্রা ১৮৪০-এর দশকে সরাসরি ব্রিটিশ ঔপনিবেশিক শাসনের অধীনে আসে।  তাদের দুটি প্রধান বিভাগ রয়েছে, নাম পলাল (پل آل) এবং হিন্দাল (ہند آل)।  ডেন্টাল মরফোলজি এবং ডিএনএ বিশ্লেষণের মাধ্যমে, বুনার এবং সোবীতে বসবাসকারী উপজাতির জেনেটিক বিশ্লেষণ অনুসারে, তনোলির মধ্যে সর্বাধিক প্রচলিত ওয়াই ক্রোমোসোমাল হ্যাপলগ্রুপ খুব কম R1a1 এর সাথে মূলত R1b1।  গিলজাই পশতুনদের তুলনায় ভিন্ন একটি জিনগত বৈশিষ্ট্য। তবে তাদের মধ্যে কিছুটা হলেও অন্যান্য দক্ষিণ এশীয় শাখাগুলি পাশাপাশি LM20-এর  উপস্থিতিও রয়েছে।

কোড: হিন কোড প্রচারিত: হাই

## তথ্যসূত্র

বিষয়শ্রেণী:পাকিস্তানের জাতিগোষ্ঠী
সাদত আলী সিকদার

**ডা: সাদত আলী সিকদার** (মৃত্যু: ১৯ জুন ২০১৭) বাংলাদেশের নারায়ণগঞ্জ জেলার রাজনীতিবিদ, চিকিৎসক ও মুক্তিযোদ্ধা যিনি তৎকালীন পাকিস্তান গণপরিষদের সদস্য ও তৎকালীন ঢাকা-২৭ আসনের সংসদ সদস্য ছিলেন।

## প্রাথমিক জীবন
সাদত আলী সিকদার নারায়ণগঞ্জ জেলার আড়াইহাজারে জন্মগ্রহণ করেন। তার ছেলে জগন্নাথ বিশ্ববিদ্যালয়ের ভিপি ছিলেন এবং জাতীয় পার্টির ভাইস চেয়ারম্যান ও জাতীয় যুব সংহতির নির্বাহী সভাপতি আলমগীর সিকদার লোটন।

## রাজনৈতিক জীবন
সাদত আলী সিকদার চিকিৎসক, ভাষা সৈনিক ও মুক্তিযোদ্ধা ছিলেন। তিনি আড়াইহাজার উপজেলা আওয়ামীলীগের প্রতিষ্ঠাতা। পাকিস্তান গণপরিষদের  সদস্য ছিলেন তিনি। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-২৭ আসন থেকে সংসদ সদস্য নির্বাচিত হন।

## মৃত্যু
সাদত আলী সিকদার ১৯ জুন ২০১৭ সালে ঢাকার সি এম এইচ হাসপাতালে চিকিৎসাধিন অবস্থায় মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:২০১৭-এ মৃত্যু
বিষয়শ্রেণী:নারায়ণগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
পপ! ওএস

**পপ!_ওএস** একটি মুক্ত ও ওপেন সোর্স লিনাক্স ডিস্ট্রিবিউশন যেগুলো  সিস্টেম৭৬ এর নিজস্ব ব্র্যান্ডিঙে কম্পিউটারে ইন্সটলকৃত অবস্থায় আসে। যুক্তরাষ্ট্রের লিনাক্স কম্পিউটার প্রস্তুতকারী ব্যবসা প্রতিষ্ঠান সিস্টেম৭৬ এই ডিস্ট্রিবিউশনটি নির্মাণ ও উন্নয়ন করে। সিস্টেম৭৬ এর নিজস্ব কম্পিউটারের সাথে পপ!_ওএস পূর্ব থেকেই ইনন্সটল হয়ে আসে, তবে চায়লে অন্য যেকেউ এ অপারেটিং সিস্টেম ডাউনলোড ও ইন্সটল করতে পারে। 

পপ!_ওএস এএমডি এবং এনভিডিয়া জিপিইউ উভয়ের জন্যই আউট-অভ-দ্য বক্স সমর্থন প্রদান করে। এর ভালো জিপিইউ সমর্থনের জন্য পপ!_ওএস গেমিঙের জন্য একটা সহজ ডিস্ট্রিবিউশন হিশেবে ধরে নেওয়া হয়। ডিফল্টভাবে পপ!_ওএস ডিস্ক এনক্রিপশন, স্ট্রিমলাইন্ড উইন্ডো এবং ওয়ার্কস্পেস ব্যবস্থাপনা প্রদান করে। সর্বশেষ সংস্করণে এ অপারেটিং সিস্টেম সহজ টেন্সরফ্লো ইন্সটলের সুবিধাও প্রদান করা হয়।

পপ!_ওএস প্রাথমিকভাবে সিস্টেম৭৬ উন্নয়ন করে, যেখানে প্রতিটি সংস্করণের উৎস কোডই গিটহাব রিপোজিটরিতে হোস্ট করে থাকে। অন্য অনেক লিনাক্স ডিস্ট্রিবিউশনের মত এটা কম্যুনিটি চালিত অপারেটিং সিস্টেম নয়, তবে যেকেউ চায়লে অন্য নামে এর সোর্স কোড থেকে নতুন ডিস্ট্রিবিউশন বিল্ড করতে পারে।

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট
* ডিস্ট্রোওয়াচ এ পপ!_ওএস

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:২০১৭-এ কম্পিউটার সম্পর্কিত প্রবর্তন
বিষয়শ্রেণী:২০১৭-এর সফটওয়্যার
বিষয়শ্রেণী:মুক্ত সফটওয়্যারের অপারেটিং সিস্টেম
রাঁচি জেলার ইতিহাস

রাঁচি জেলা ঝাড়খণ্ড রাজ্যের চব্বিশটি জেলার মধ্যে একটি। এই অঞ্চলটি মাগধ সাম্রাজ্যের নিয়ন্ত্রণে ছিল, তখন এটি সম্রাট অশোকের অধীনে মৌর্য সাম্রাজ্যের একটি অংশ এবং পরবর্তীকালে গুপ্ত সাম্রাজ্যের একটি অংশ ছিল। গুপ্ত সাম্রাজ্যের পতনের পর ফানিমুকুট নামে এক কিংবদন্তি রাজা নাগবংশী রাজবংশ প্রতিষ্ঠা করেছিলেন এবং এর পরে বেশ কয়েক শতাব্দী ধরে ছোট নাগপুর মালভূমি অঞ্চলের নিয়ন্ত্রণ করেছিলেন।

## নিকট ইতিহাস
ছোট নাগপুর মালভূমি অঞ্চলে ১৪০০ খ্রিস্টপূর্বাব্দে বেশ কয়েকটি *লোহার ধাতুমল*, *পাত্র রাখার ঝুড়ি*, *লোহার সরঞ্জাম* ব্যবহারের প্রাথমিক প্রমাণ পাওয়া গিয়েছে।  সমুদ্রগুপ্ত বর্তমান ছোটা নগপুর অঞ্চলে যাত্রা করার সময় মহানদী উপত্যকার দক্ষিণ কোসালা রাজ্যের বিরুদ্ধে প্রথম আক্রমণ পরিচালনা করেছিলেন। 

## মধ্যযুগীয় সময়কাল
নাগবংশী রাজবংশ এই অঞ্চলে শাসন করছিল। আকবর দ্য গ্রেট আকবরের মুঘল সিংহাসনে যোগদানের আগ পর্যন্ত এই অঞ্চলটি যেকোনও রকমের বাহ্যিক প্রভাব থেকে মুক্ত ছিল। ১৫৮৫ সালে, আকবরের বাহিনী কোকরাহ'র রাজা মধু সিংহকে পরাজিত করে এই অঞ্চলের সম্পদ কাজে লাগিয়েছিল। নাগবংশী রাজবংশ মুঘল সাম্রাজ্যের অনুগত হয়ে ওঠে।

পরে আকবরের পুত্র জাহাঙ্গীর বিহারের রাজ্যপাল ইব্রাহিম খানের নেতৃত্বে তাঁর বাহিনী প্রেরণ করেন এবং পঁয়তাল্লিশতম কোখরাহ প্রধান দুর্জন সালকে দিল্লী এবং পরে গোয়ালিয়রে বারো বছরের জন্য বন্দী করেন। পরে কোখরাহতে তাকে পুনঃপ্রতিষ্ঠিত করে শ্রদ্ধা নিবেদন করা হয়েছিল। অষ্টাদশ শতকে রাজা রঘুনাথ শাহ বেশ কয়েক বছর শাসন করেছিলেন। তিনি কবি ছিলেন, তিনি বেশ কয়েকটি মন্দিরও নির্মাণ করেছিলেন। পরে এই অঞ্চলটি শেষ পর্যন্ত ব্রিটিশদের অধীনে চলে আসে।

## ব্রিটিশ রাজ
১৭৫৭ সালে পলাশীর যুদ্ধের পরে, ব্রিটিশ রাজ ভারতীয় উপমহাদেশের উপর তার দৃঢ় নিয়ন্ত্রণ প্রতিষ্ঠা করে। ১৭৬৫ সালে, ছোট নাগপুর অঞ্চলও তাদের নিয়ন্ত্রণে চলে যায়। ব্রিটিশরা ১৭৭২ সালে নাগবানসী মহারাজার সাথে একটি চুক্তি করেছিল। এই প্রশাসন বেশি দিন স্থায়ী হতে পারেনি। ১৮১৭ সালে রাঁচি জেলা সহ পার্শ্ববর্তী অঞ্চলগুলি সরাসরি রামগড়ের ম্যাজিস্ট্রেট দ্বারা পরিচালিত হয়েছিল।

অসন্তুষ্ট জনগণ ১৮১১, ১৮২০ এবং ১৮৩১ সালে বিভিন্ন বিদ্রোহের সৃষ্টি করেছিল। এই বিদ্রোহগুলি নিয়ন্ত্রণ করতে এবং আরও ভাল প্রশাসনের জন্য ১৮৩৩ সালে *সাউথ-ওয়েস্টার্ন ফ্রন্টিয়ার এজেন্সি* নামে একটি পৃথক প্রদেশ গঠিত হয়েছিল যার মধ্যে ছোট নাগপুর অঞ্চল ও ধলভূমের সংলগ্ন অঞ্চল অন্তর্ভুক্ত ছিল।

## তথ্যসূত্র

বিষয়শ্রেণী:রাঁচি জেলা
বিষয়শ্রেণী:ঝাড়খণ্ডের ইতিহাস
সৌদি আরবের আইনব্যবস্থা

থাম্ব|নিউইয়র্কের ন্যাচারাল হিস্ট্রি মিউজিয়ামে কোরআন
**সৌদি আরবের আইন ব্যবস্থা** হল শরিয়া ও ইসলামি আইন ভিত্তিক যা কুরআন ও মুহাম্মাদ(সঃ) এর সুন্নাহ থেকে উৎসরিত। শরিয়াহর উৎসে ইজমাও অন্তর্ভুক্ত, যা মুহাম্মাদ(সঃ) এর মৃত্যুর পর বিকশিত হয়েছে। সৌদি আরবের বিচারকদের দ্বারা এর ব্যাখ্যা ইসলামি আইনশাস্ত্রের অক্ষরিকত্ববাদী হাম্বলি পাঠশালার মধ্যযুগীয় রচনার দ্বারা প্রভাবিত। মুসলিম বিশ্বে এককভাবে, সৌদি আরব কর্তৃক শরিয়াহ আইন কোন বিধিবদ্ধ পদ্ধতি ছাড়াই গৃহীত হয়েছে। এটি এবং বিচারকার্যের জন্য মৌলিক আইনের অভাবের ফলে দেশের আইনগত পরিধি এবং বিষয়বস্তুতে যথেষ্ট অনিশ্চয়তা তৈরি হয়েছে। ফলে সরকার ২০১০ সালে শরিয়াকে বিধিবদ্ধ করার অভিপ্রায় ঘোষণা করে এবং ২০১৮ সালে সৌদি সরকার আইনি নীতি ও মৌলিক বিধিমালার একটি উত্সপুস্তক প্রকাশ করে। পাশাপাশি শরিয়াহ আইন রাজকীয় ডিক্রির মাধ্যমে জারি করা বিভিন্ন *প্রবিধান* (আরবি: *"আনজিমা"* যদিও সৌদি সরকারি অনুবাদ দফতর হতে তা *"আইন"* হিসেবে অনুবাদ করা হয়) দ্বারাও নিয়ন্ত্রিত, যা আধুনিক সমস্যাবলি নিয়ে আলোচনা করে, যেমন মেধাসত্ত্ব ও কর্পোরেট আইন। তবুও, শরিয়াহ এখনো আইনের প্রাথমিক উৎস হিসেবে বহাল আছে, বিশেষত ফৌজদারি আইন, পারিবারিক, অর্থনৈতিক আইন ও চুক্তি আইন, এবং কুরআন ও সুম্মাহকে দেশের সংবিধান হিসেবে ঘোষণা করা হয়েছে। ভূমি ও প্রাকৃতিক শক্তি আইনের ক্ষেত্রসমূহে, সৌদি রাষ্ট্রের বিস্তৃত মালিকানার অধিকর্তাগণ (বর্তমানে সৌদি রাজ পরিবার) একটি উল্লেখযোগ্য ভূমিকা পালন করে থাকে।

## টীকা

## তথ্যসূত্র

বিষয়শ্রেণী:সৌদি আরবের রাজনীতি
বিষয়শ্রেণী:সৌদি আরবের আইন
বিষয়শ্রেণী:শরিয়াহ
বিষয়শ্রেণী:শরিয়ত
বিষয়শ্রেণী:ধর্মীয় আইন ব্যবস্থা
হোশঙ্গাবাদ লোকসভা কেন্দ্র

**হোশঙ্গাবাদ লোকসভা কেন্দ্র**টি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,৬৮,২০৬ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি মধ্যপ্রদেশের হোশঙ্গাবাদ, নরসিংহপুর এবং রায়সেন জেলায় অবস্থিত বিধানসভা কেন্দ্রগুলি নিয়ে গঠিত।

## ইতিহাস
হোশঙ্গাবাদ লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্য প্রদেশ ও বেরার রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷ 

## বিধানসভা কেন্দ্র গুলি
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।

; নরসিংহপুর বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১৯ নং বিধানসভা কেন্দ্র। এটি একটি অসংরক্ষিত আসন। এটি নরসিংহপুর জেলায় অবস্থিত৷
; তেণ্ডুখেড়া বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১২০ নং বিধানসভা কেন্দ্র৷ এটি নরসিংহপুর জেলায় অবস্থিত৷ এটি একটি অসংরক্ষিত আসন৷
; গদরওয়াড়া বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১২১ নং বিধানসভা কেন্দ্র৷ এটি নরসিংহপুর জেলায় অবস্থিত৷ এটি একটি অসংরক্ষিত আসন।
; সেওনি মালোয়া লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৩৬ নং বিধানসভা কেন্দ্র৷ এটি হোশঙ্গাবাদ জেলায় অবস্থিত৷ এটি একটি অসংরক্ষিত আসন৷৷
; হোশঙ্গাবাদ বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৩৭ নং বিধানসভা কেন্দ্র। এটি একটি অসংরক্ষিত আসন। এটি হোশঙ্গাবাদ জেলায় অবস্থিত৷
; সোহাগপুর বিধানসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৩৮ নং বিধানসভা কেন্দ্র৷ এটি হোশঙ্গাবাদ জেলায় অবস্থিত৷ এটি একটি অসংরক্ষিত আসন৷
; পিপারিয়া বিধানসভা কেন্দ্র
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৩৯ নং বিধানসভা কেন্দ্র৷ এটি হোশঙ্গাবাদ জেলায় অবস্থিত৷ এটি তফসিলী জাতিদের জন্য সংরক্ষিত আসন।
; উদয়পুরা লোকসভা কেন্দ্র 
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১৪০ নং বিধানসভা কেন্দ্র৷ এটি রাইসেন জেলায় অবস্থিত৷ এটি একটি অসংরক্ষিত আসন৷

## তথ্যসূত্র

বিষয়শ্রেণী:মধ্যপ্রদেশের লোকসভা কেন্দ্র
বিষয়শ্রেণী:হোশঙ্গাবাদ জেলা
মার্কিন অ্যানিমেশনের স্বর্ণযুগ

**মার্কিন অ্যানিমেশনের স্বর্ণযুগ**, মার্কিন অ্যানিমেশনের ইতিহাসের এমন একটি সময় যা ১৯২৮ সালের সবাক কার্টুনের সাথে শুরু হয়ে ১৯৬০ দশকের শেষ দিকে ধীরে ধীরে শেষ হয়েছিল, যেখানে প্রেক্ষাগৃহ নির্ভর স্বল্পদৈর্ঘ্য অ্যানিমেশ, টেলিভিশন অ্যানিমেশন এর নতুন মাধ্যমের কাছে জনপ্রিয়তা হারাতে শুরু করে,হানা বারবেরা, ইউপি,জে ওয়ার্ড প্রোডাকশনস এবং ডিপাটি-ফ্রেলেং এর মতো সস্তা বাজেট ও সীমিত অ্যানিমেশন তৈরির সংস্থাগুলো।

ডিজনির "মিকি মাউস",  "মিনি মাউস;ডোনাল্ড ডাক, ডেইজি ডাক,গুফি এন্ড প্লুটো; ওয়ার্নার ব্রস, বাগ বানি, ড্যাফি ডাক, পোকি পিগ, টুইটি এন্ড সিলভেস্টার; এমজিএমের টম এন্ড জেরি এবং ড্রপি;ফ্লিশার স্টুডিওগুলির বেটি বুপ; ফেলিক্স দ্য ক্যাট; ওয়াল্টার ল্যান্টজের উডি উডপেকার; টেরিটুনের মাইটি মাউস; ইউপিএর মিঃ মাগু; এবং জে ওয়ার্ড প্রোডাকশনের রকি এন্ড বুলউইঙ্কল এর মতো অনেক জনপ্রিয় চরিত্র এই সময়ে উত্থান হয়েছে।

পূর্ণদৈর্ঘ্য এনিমেশন শুরু হয় এই সময়ে। উল্লেখযোগ্যভাবে ডিজনির "ওয়ার্ল্ড  ইরা"  চলচ্চিত্রের সাথে ১৯৩৭ সালে "স্নো হোয়াইট & সেভেন ডর্ফ" থেকে বিস্তৃত হতে থাকে  ১৯৬৭ সালের "দ্য জঙ্গল বুক" পর্যন্ত। এই সময়ে টেলিভিশনে এনিমেশন শুরু হয় ১৯৪৮সালে প্রথম এনিমেটেড সিরিজ "ক্রুসেডার র‍্যাবিট" সম্প্রচারের মাধ্যমে।
## ওয়াল্ট ডিজনি প্রোডাকশন

### সূচনা
ওয়াল্ট ডিজনি সিদ্ধান্ত নেন সংবাদপত্র কার্টুনিস্ট হয়ে রাজনৈতিক ক্যারিক্যাচার ও কমিক্স স্ট্রিপ  আঁকবেন। তবে কেউই ডিজনিকে কাজে নিবেনা তাই তার বড়ভাই" পেজমেন-রুবিন"আর্ট স্টুডিওতে তাকে চাকরি দিয়েছিলেন।যেখানে তিনি খবরের কাগজ, ম্যাগাজিন, ও সিনেমা হলের জন্য বিজ্ঞাপন তৈরী করতেন। এখানে তিনি সহকার্টুনিস্ট ইউবি আইওয়ার্কস এর সাথে পরিচিত হোন,দুজনেই দ্রুত বন্ধু হয়ে গেল এবং ১৯২০ সালের জানুয়ারিতে যখন তাদের স্টুডিও এর সময় শেষ হয়ে গেল, তখন তারা একসাথে "আইওয়ার্কস ডিজনি কমার্শিয়াল আর্টিস্ট " নামে বিজ্ঞাপন এজেন্সি খোলার সিদ্ধান্ত নেয়। ব্যবসাটি মোটামুটিভাবে শুরু হলে,ওয়াল্ট তাদের ক্ষণস্থায়ী কোম্পানির জন্য টাকা বৃদ্ধি করতে সাময়িকভাবে"কানাস সিটি ফিল্ম এন্ড কো" তে যান এবং আইওয়ার্কস একা ব্যবসা চালাতে না পেরে শীঘ্রই ওয়াল্টকে অনুসরণ করেন। আর্টস" স্টুডিওতে চাকরি দেন।

## আরো দেখুন

* অ্যানিমেশনের ইতিহাস
* অ্যানিমেশন

## তথ্যসূত্র

বিষয়শ্রেণী:মার্কিন অ্যানিমেশন
বিষয়শ্রেণী:অ্যানিমেশনের ইতিহাস
বিষয়শ্রেণী:স্বর্ণযুগ
বিশ্বনাথ থানা

**বিশ্বনাথ থানা** বাংলাদেশের সিলেট জেলার অন্তর্গত বিশ্বনাথ উপজেলার একটি থানা।

## প্রতিষ্ঠাকাল
১৯২২ সালে বিশ্বনাথ থানা প্রতিষ্ঠিত হয়।

## প্রশাসনিক এলাকাসমূহ
বিশ্বনাথ উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম বিশ্বনাথ থানার আওতাধীন।

;পৌরসভা:
* বিশ্বনাথ

;ইউনিয়নসমূহ:
* ১নং লামাকাজী
* ২নং খাজাঞ্চী
* ৩নং অলংকারী
* ৪নং রামপাশা
* ৫নং দৌলতপুর
* ৬নং বিশ্বনাথ
* ৭নং দেওকলস
* ৮নং দশঘর

## আরও দেখুন
* বিশ্বনাথ উপজেলা
* সিলেট জেলা

## তথ্যসূত্র

## বহিঃসংযোগ

বিষয়শ্রেণী:সিলেট জেলার থানা
বিষয়শ্রেণী:বিশ্বনাথ উপজেলা
খালেক দিনা হল

thumb|
**খালেক দিনা হল** (     ), এটি পাকিস্তানের করাচিতে অবস্থিত একটি গ্রন্থাগার ও হল। ভবনটি ১৯০৬ সালে নির্মিত হয়েছিল। গোলাম হুসাইন খালিকদিনা - একজন ধনী ব্যবসায়ী এবং সমাজসেবী যিনি এই বিল্ডিংয়ের প্রধান অর্থদাতা ছিলেন এবং তিনি করাচির মুসলমানদের সাহিত্যের পিছনে থাকার জন্য জায়গা চেয়েছিলেন।   বর্তমানে এটির একটি হল রয়েছে যা বিভিন্ন অনুষ্ঠানের জন্য ব্যবহৃত হয়, একটি গ্রন্থাগার এবং একটি কক্ষ যা একটি স্থানীয় এনজিওর অফিস হিসাবে কাজ করে। 

## ইতিহাস
খালিক দিনা হল ও গ্রন্থাগারটি ১৯০৬ সালে নির্মিত হয়েছিল, যদিও খালিকদিনার গ্রন্থাগার ভিত্তিটি ১৮৫৬ সালে আদি জেনারেল লাইব্রেরি হিসাবে প্রতিষ্ঠিত হয়েছিল।  স্থানীয় দানশীল ও বণিক গোলাম হুসেন খালিকদিনার নামে এই ভবনের নামকরণ করা হয়েছিল, যিনি সিন্ধ মাদ্রেসাতুল ইসলাম প্রতিষ্ঠায় সহায়ক ভূমিকা পালন করেছিলেন ।  খালিকদিনা উত্থাপিত হয়েছিল খোজা ঐতিহ্য শিয়া ইসলাম, তার নিন্দা করে আগা খান সঙ্গে জড়িত থাকার কারণে Twelver শিয়া ইসলামের শাখা, তাকে নেতৃস্থানীয় খোজা ঐতিহ্য অস্বীকার করে এবং শেষ পর্যন্ত নিজেকে একজন Twelver পরিণত হয়। 

১৯০২ সালে খালিকদিনা এই বিল্ডিং নির্মাণের জন্য ৩৩,০০০ টাকার মোট ব্যয়ের মধ্যে ১৮,০০০ টাকা অনুদান দিয়েছিলেন, এবং বাকী ১৫,০০০ টাকা করাচি পৌর কর্পোরেশন সরবরাহ করেছিল । খালিক দিনা হল ১৯২২ সালের "রাষ্ট্রবিরোধী বিচারের বিচার আদালত" হিসাবে হিসাবে ব্যবহৃত হয়েছিল, যেখানে খিলাফত আন্দোলনের সমর্থনে বক্তব্য দেওয়ার কারণে ব্রিটিশ কর্তৃপক্ষ মাওলানা শওকত আলী ও মাওলানা মোহাম্মদ আলী জোহরকে বিদ্রোহের জন্য বিচারের মুখোমুখি করেছিল। 

১৯৪৯ সালের  ২০ফেব্রুয়ারি পাকিস্তান মুসলিম লীগ কাউন্সিলের প্রথম অধিবেশন হল হয় এবং পাকিস্তানের প্রথম প্রধানমন্ত্রী লিয়াকত আলী খান উপস্থিত ছিলেন ।  মুহররমের শেষ দশ দিনে মজলিসের জায়গা হিসাবে পাকিস্তানের স্বাধীনতার পরেও হলটি ব্যবহৃত হয়েছিল, যা বিশিষ্ট ইসলামী পণ্ডিত আল্লামা রাশেদ তুরবী সম্বোধন করেছিলেন। 

১৯৭০ সালে দাল আমির হায়দার খান নামে একজন কমিউনিস্ট কর্মী হলটিতে একটি বক্তব্য দিয়েছিলেন।  হলটি পাকিস্তানের বামপন্থী জাতীয় ছাত্র ফেডারেশন তাদের সভাগুলির জন্য একটি সাইট হিসাবে ব্যবহৃত হত।  ১৯৯৩ সালে, ভারী বর্ষণে ভবনের আসল ছাদটি ভেঙে পড়ে। 

## স্থাপত্য
হলটি প্যালাডিয়ান স্টাইলে নকশা করা হয়েছিল, **** লাহোর -বংশোদ্ভূত ইরাকি-ইহুদি স্থপতি মোসেস সোমাকে ।  এর উল্লেখযোগ্য বৈশিষ্ট্যটি হ'ল ১০ ফুট প্রশস্ত বারান্দা এবং ত্রিভুজাকার পেডিমেন্ট যা সামনে ১২ গ্রীক ধাঁচের আয়নিক স্তম্ভ দ্বারা প্রতিষ্ঠিত  যা বিল্ডিংটিকে একটি প্রাচীন গ্রীক মন্দিরের মতো দেখায়। ভবনের সামনের দিকে **বিল্ডিংয়ের** নাম, এবং নির্মাণের তারিখের সাথে খোদাই করা আছে - **গোলাম হুসাইন খালিকদিনা হল এবং লাইব্রেরি ১৯০৬। **

ভবনের বাহ্যিক পরিমাপ ৫২৫ বাই ৩২৫ ফুট এবং অভ্যন্তরীণ হলটি ৯৫ ফুট এবং প্রস্থ ৪৫ ফুট প্রশস্ত  অভ্যন্তরের সিলিংয়ের উচ্চতা ৩০ ফুট। প্রধান হলরুমে প্রায় ৬০০ জনকে একত্রে বসতে পারে।  মূল পিচযুক্ত ছাদটি সেগুনের কাঠ দিয়ে তৈরি হয়েছিল, যা ১৯৯৪ সালে প্রবল বৃষ্টির ঝড়ে পড়েছিল। 

১৯৯৯ সালে রাষ্ট্রপতি আইয়ুব খানের একটি ভাষণের আগে হলটি সংস্কার করা হয়েছিল ।  ধসে পড়া ছাদটি পুনরুদ্ধার শুরু হয়েছিল ১৯৯৬ সালে  ২০০২ সালে করাচি মেট্রোপলিটন কর্পোরেশন ১৫ কোটি রুপি ব্যয়ে এটি পুনরুদ্ধার করে।  এই বিল্ডিংটি এখন সিন্ধুর সাংস্কৃতিক ঐতিহ্য হিসাবে সুরক্ষিত। 

## তথ্যসূত্র

বিষয়শ্রেণী:করাচির ভবন ও স্থাপনা
বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:সিন্ধুর সাংস্কৃতিক ঐতিহ্যবাহী স্থান
ভবানী নদী

**ভবানী**, একটি ভারতীয় নদী, এটি ভারতের কেরালা এবং তামিলনাড়ু রাজ্যগুলির মধ্যেদিয়ে প্রবাহিত। এটি কাবেরী নদীর একটি প্রধান শাখা নদী। ।

## জলভাগ
ভবানী নদীটি পশ্চিম ঘাটের নীলগিরি পাহাড় থেকে উদ্ভূত হয়ে কেরলের সাইলেন্ট ভ্যালি জাতীয় উদ্যানে প্রবেশ করে এবং তামিলনাড়ুর দিকে প্রবাহিত হয়েছc।  ভবানী  দীর্ঘ বহুবর্ষজীবী নদী বেশিরভাগ দক্ষিণ - পশ্চিম বায়ুপ্রবাহের সময় নদী ভরে এবং উত্তর-পূর্ব বায়ু প্রবাহের সময় নদী শুকায়। এর জলাশয়টি  অঞ্চলকে প্রবাহিত করে তামিলনাড়ু (৮৭%), কেরল (৯%) এবং কর্ণাটক (৪%) জুড়ে রয়েছে। মূল নদী মূলত তামিলনাড়ুর কোয়েম্বাতুর জেলা এবং এরোড জেলার মধ্য দিয়ে প্রবাহিত হয়েছে। ৯০% নদীর পানি কৃষি কাজে সেচ দিতে ব্যবহৃত হয়।

এ নদী তামিলনাড়ুর ভবানীর কাছাকাছি কদুথুরাইয়ের পবিত্রস্থানে এসে কাবেরী নদীর সঙ্গে মিশেছে। 

## উপনদী
বাম|থাম্ব| ভবানীতে ভবানী ও কাবেরী নদীর সঙ্গম
পশ্চিম ও পূর্ব ভারাগর নদী সহ বারোটি ছড়া নদী ভবানীতে মিশে এবং নীলগিরির দক্ষিণ ঢাল দিয়ে প্রবাহিত হয়। মুকালিতে, ভবানী উত্তর-পূর্ব দিকে আকস্মিক ১২০ ডিগ্রি বাঁক নিয়ে আরও  অবধি প্রবাহিত হয় আত্তাপ্পাদি মালভূমির মধ্য দিয়ে। এটি উত্তর দিক থেকে আগত কুন্দা নদীর দ্বারা আরও জোড়ালো হয়। শিরুবানী নদী, একটি বহুবর্ষজীবী জলপ্রবাহ এবং কদুঙ্গারাপল্লম নদী, যথাক্রমে দক্ষিণ এবং দক্ষিণপূর্ব দিক থেকে প্রবাহিত হয়ে কেরল-তামিলনাড়ু সীমান্তে এসে ভবানীর সাথে মিশে।  এ নদী তারপর নীলগিরির পাশ বরাবর পূর্ব দিকে বয়ে চলে এবং মেত্তুপালিয়ামের বাতরা কালিয়াম্মান মন্দিরের কাছে সমভূমি প্রবেশ করে। এর আগের এটি উত্তর-পশ্চিম থেকে আগত কুন্নুড় নদীর সাথে মিশে।

প্রায়  প্রবাহিত হবার পর, মোয়ার নদী, মুদুমালাই জাতীয় উদ্যান থেকে উত্থিত একটি প্রধান উপনদী উত্তর-পশ্চিম থেকে প্রবাহিত হয়েছে, যেখানে এটি নীলগিরির উত্তর ঢাল এবং বিলগিরি পাহাড়ের দক্ষিণ ঢালের মাঝখানের উপত্যকা দিয়ে প্রবাহিত হয়। মোয়ারের পরে এটি লোয়ার ভবানী বাঁধ দ্বারা আটকানো হয় এবং এরোড জেলার সত্যমঙ্গলমের নিকটে লোয়ার ভবানী প্রকল্প খাল পূর্ণ করা হয়। নদীটি পূর্ব দিকে  অবধি চলে ইরোদ জেলার মধ্য দিয়ে,   গোবিচেত্তিপালিয়ামের কাছের কোদাবেরি বাাঁধ পরিয়ে যা আরাক্কানকোত্তাই এবং থাডাপ্পাল্লি খাল ভরাট করে, যেগুলো কৃষিকাজের জন্য নির্মাণ করা হয়েছে।  1283 খ্রিস্টাব্দে কলিঙ্গারায়ান নদীর তীরে একটি ছোট বাঁধ নির্মাণ করেছিলেন  কলিঙ্গারায়ণ সেচ খাল ভরার জন্য। 

## বাঁধ

; ভবানীসাগর

ভবানীসাগর বাঁধটি ভারতের তামিলনাড়ুর ইরোদ জেলায় ভবানী নদীর তীরে অবস্থিত।  বাঁধটি বিশ্বের বৃহত্তম মাটির বাঁধ।  বাঁধটি সত্যমঙ্গলম থেকে প্রায়   এবংগোবিচেটেপলিয়াম  থেকে  পশ্চিমে অবস্থিত। লোয়ার ভবানী প্রকল্প ১৯৪৮ সালে ভারতের স্বাধীনতার পরে প্রথম সেচ প্রকল্প ছিল। এটি ১৯৫৫ সালের মধ্যে শেষ হয়েছিল এবং ১৯৫৬ সালে এটি ব্যবহারের জন্য উন্মুক্ত করা হয়েছিল।  বাঁধটি  খরচে নির্মাণ করা হয়েছিল।

বাঁধটি  দীর্ঘ এবং  উঁচু। সম্পূর্ণ জলাধার স্তর  এবং বাঁধটির ধারণক্ষমতা ।  বাঁধটিতে দুটি জল বিদ্যুৎ কেন্দ্র রয়েছে, একটি পূর্ব তীরের খালের উপর ও অন্যটি ভবানী নদীর তীরে। প্রতিটির ধারণক্ষমতা  মোট ।

; কোদিবেরি

কোদিবেরি বাঁধ পশ্চিম তামিলনাড়ুর গোবিচেত্তিপলিয়ামে ভবানী নদীর উপর স্থাপতি। বাঁধটি স্টেট হাইওয়ে ১৫ বরাবর গোবিচেত্তিপলিয়ামম গবিচেত্তিপলিয়াম থেকে সত্যমঙ্গলম অভিমুখে  দূরে অবস্থিত। এটি ১১২৫ খ্রিস্টাব্দে কোঙ্গলওয়ান নির্মাণ করেছিলেন। 

## দূষণ
শিল্প, পৌর ও কৃষি দূষণের ফলে নদীর পানির নিম্নমানের হয়ে গেছে এবং এই পানির উপর নির্ভরশীল মানুষ, উদ্ভিদ এবং প্রাণীদের স্বাস্থ্যের উপর নেতিবাচক প্রভাব ফেলছে। 

## তথ্যসূত্র

বিষয়শ্রেণী:ভারতের নদী
বিষয়শ্রেণী:প্রাচীন ভারতীয় নদী
বিষয়শ্রেণী:পবিত্র নদী